സുധാനോതി ജില്ല

പാക്കിസ്താന്റെ കൈവശത്തിലുള്ള ഇന്ത്യൻ പ്രദേശമായ കാശ്മീർ മേഖലയിൽ പാകിസ്ഥാൻ സർക്കാർ ആസാദ് കാശ്മീർ എന്നു വിളിക്കുന്ന പ്രദേശത്തെ 10 ജില്ലകളിൽ ഒന്നാണ് സുധാനോതി (ഉറുദു: سدھنوتی). വടക്കും കിഴക്കും അധിനിവേശ പൂഞ്ച് ജില്ലയും, തെക്ക് വശത്ത് അധിനിവേശ കോട്‌ലി ജില്ലയും, പടിഞ്ഞാറ് പാകിസ്താനിലെ പഞ്ചാബ് പ്രവിശ്യയിലെ റാവൽപിണ്ടി ജില്ലയുമാണ് സുധാനോതി ജില്ലയുടെ അതിർത്തികൾ. പാകിസ്താന്റെ തലസ്ഥാനമായ ഇസ്ലാമാബാദ് നഗരത്തിൽ നിന്ന് ഏകദേശം 90 കിലോമീറ്റർ (56 മൈൽ) അകലെയാണ് ഇത് സ്ഥിതി ചെയ്യുന്നത്. ആസാദ് പട്ടാൻ റോഡ് വഴി റാവൽപിണ്ടിയുമായും ഇസ്ലാമാബാദുമായും ഇത് ബന്ധിപ്പിക്കപ്പെട്ടിരിക്കുന്നു.

ജില്ലാ ആസ്ഥാനം പല്ലാന്ദ്രി പട്ടണമാണ്. 1,372 മീറ്റർ ഉയരത്തിൽ സ്ഥിതി ചെയ്യുന്ന ഇത് റാവൽപിണ്ടിയിൽ നിന്ന് ആസാദ് പട്ടാൻ റോഡ് വഴി 97 കിലോമീറ്റർ അകലെയാണ്. പല്ലാന്ദ്രിയെ റാവലകോട്ടുമായി 64 കിലോമീറ്റർ നീളമുള്ള മെറ്റൽ റോഡ് വഴി ബന്ധിപ്പിച്ചിരിക്കുന്നു.

 ഭരണ വിഭാഗങ്ങൾ 
സുധാനോതി ജില്ലയെ നാല് തഹസിലുകൾ ആയി തിരിച്ചിരിക്കുന്നു:

ബലൂച്ച് തഹസിൽ

മാങ് തഹസിൽ

പല്ലാന്ദ്രി തഹസിൽ

ട്രാർഖേൽ തഹസിൽ

 ജനസംഖ്യ 
ജില്ലയിലെ ജനങ്ങളിൽ ഭൂരിഭാഗവും സുധാൻ വംശജരാണ്. 2017 ലെ സെൻസസിൽ സുധാനോതിയിലെ ജനസംഖ്യ 297,584 ആയി രേഖപ്പെടുത്തിയിട്ടുണ്ട്. ജനസംഖ്യയുടെ 95% പേരും സംസാരിക്കുന്ന പഹാരി ആണ് ഈ പ്രദേത്തെ പ്രധാന മാതൃഭാഷ.

 വിദ്യാഭ്യാസം 
2017 ലെ അലിഫ് ഐലാൻ പാകിസ്ഥാൻ ഡിസ്ട്രിക്റ്റ് എഡ്യൂക്കേഷന്റെ റാങ്കിംഗ് അനുസരിച്ച , വിദ്യാഭ്യാസത്തിന്റെ കാര്യത്തിൽ 68.85 സ്‌കോർ നേടിയ സുധാനോതി 155 ജില്ലകളിൽ 34-ാം സ്ഥാനത്താണ്.  അടിസ്ഥാന സൗകര്യങ്ങളുടെയും കാര്യത്തിൽ, 6.76 എന്ന വളരെ കുറഞ്ഞ സ്‌കോറോടെ ജില്ല അവസാന സ്ഥാനത്താണ്.

ജില്ലയിലെ വിദ്യാഭ്യാസ സ്ഥാപനങ്ങളിൽ താഴെപ്പറയുന്നവ ഉൾപ്പെടുന്നു:

 മിർപൂർ യൂണിവേഴ്സിറ്റി ഓഫ് സയൻസ് & ടെക്നോളജി (MUST) പല്ലാന്ദ്രി കാമ്പസ്, സുധാനോതി ജില്ല
 മോഹി-ഉദ്-ദിൻ ഇസ്ലാമിക് യൂണിവേഴ്സിറ്റി നെരിയൻ ഷെരീഫ്, ഇസ്ലാമാബാദിൽ നിന്ന് 125 കിലോമീറ്റർ പടിഞ്ഞാറ് സ്ഥിതി ചെയ്യുന്ന ഒരു ചാർട്ടേഡ് യൂണിവേഴ്സിറ്റിയാണ്.
 പൂഞ്ച് യൂണിവേഴ്സിറ്റി (എസ്.എം. കാമ്പസ്, മാങ്, സുധാനോതി ജില്ല)

 അവലംബം